অংশুমান এমবিএ
অংশুমান এমবিএ হল সুদেষ্ণা রায় এবং অভিজিৎ গুহ পরিচালিত বাংলা ভাষার একটি প্রণয়ধর্মী হাস্যরসাত্মক চলচ্চিত্র। ছবিটির গল্প লিখেছেন সঞ্জীব ব্যানার্জি এবং চিত্রনাট্য লিখেছেন রোহিত-সৌম্য। ছবিটি পিতা এবং পুত্রের দ্বন্দ্ব এবং দুটি সম্পূর্ণ ভিন্ন মানুষের মধ্যে একটি প্রেমের গল্প নিয়ে নির্মিত। চলচ্চিত্রটি ২৯শে সেপ্টেম্বর, ২০২৩-এ জি৫-এ প্রিমিয়ার হয়েছিল যেখানে আভাস মুখার্জি, সোহম চক্রবর্তী, এবং কৌশানী মুখোপাধ্যায় প্রধান ভূমিকায় ছিলেন। ছবিতে সুমন্ত মুখোপাধ্যায়, বিভান ঘোষ, পরাণ বন্দ্যোপাধ্যায় এবং অন্যান্য কলাকুশলীদের অভিনয়ও রয়েছে৷